En 16-årig pige har anmeldt, at hun natten til søndag blev voldtaget til en byfest i Biersted.

En 16-årig pige anmeldte natten til søndag, at hun var blevet voldtaget til en byfest i Biersted mellem Aalborg og Aabybro. - Vi får anmeldelsen klokken 02.02, fortæller vagtchefen ved Nordjyllands Politi, Bent Højgaard. - Voldtægten skulle være sket i buskads, og vi har natten igennem undersøgt stedet, fortsætter han. Pigen kom vaklende ud fra buskadset og fortalte en veninde, at hun var blevet voldtaget. Hun har været til undersøgelse, men er endnu ikke afhørt nærmere om episoden, så politiet har ikke noget sikkert signalement af gerningsmanden.